section_heading: Životopis
paragraph_text: U terapeutskom centru u Wyckoffu Junior se počinje vraćati starim navikama; još uvijek ubire tjedne zarade od svojih organizcija. Junior se unutar zidova ustanove ponaša kao tipični mafijaški šef: podmićuje stražare, organizira kartaške partije i fizički zlostavlja protivnike. Međutim, upravitelji ustanove suočavaju ga s izborom: ili će uzimati lijekove koje je do tada odbijao ili će se preseliti u neku drugu (vjerojatno manje ugodnu) ustanovu. Junior pristaje uzimati lijekove koji ga otupljuju i ublažavaju njegovu osobnost.